《念奴娇 双花王阁赋牡丹》
清代·沈曾植

东风无赖，向妙明空里，色尘吹聚。瞥尔摩醯无相眼，还为花光一觑。

午韵阑初，露香亭晚，玉佩罗裙舞。樊南老矣，更无彩笔新句。

尽教芍药扶轮，海棠授印，京洛风流具。小妹东家窥宋久，催唤蕊珠同住。

緤印香严，袜尘波细，离合神光处。斜阳导引，海西又作霞妩。

作者简介：沈曾植（1850--1922），浙江嘉兴人。字子培，号巽斋，别号乙盫，晚号寐叟，晚称巽斋老人、东轩居士，又自号逊斋居士、癯禅、寐翁、姚埭老民、乙龛、余斋、轩、持卿、乙、李乡农、城西睡庵老人、乙僧、乙穸、睡翁、东轩支离叟等。他博古通今，学贯中西，以“硕学通儒”蜚振中外，誉称“中国大儒”。